== Opbygningen af den nationale kirke ==
[[Fil:Mynt slaget för Sven Estridsson, Nordisk familjebok.png|thumb|left|Mønt slået for Svend Estridsen]]
Det var da ikke som krigshelt, at Svend Estridsen skulle høste store laurbær trods personlig raskhed og tapperhed. Men des større var betydningen af hans fredelige kongegerning. Det blev Svend Estridsens store fortjeneste at give den danske kirke en fast og varig organisation, navnlig ved at skabe bestemte rammer for bispernes styrelse. [[Nørrejylland]], der fra [[Knud den Store]]s tid kun havde udgjort et eneste [[bispedømme]], blev delt i de fire [[stift]]er, hvoraf det siden bestod: [[Ribe Stift|Ribe]], [[Viborg Stift|Viborg]], [[Aarhus Stift|Aarhus]] og [[Vestervig]] (senere [[Børglum]]). [[Sjællands Stift]], der en tid havde været forenet med Skåne, blev nu atter udskilt, og selve Skåne deltes i to bispedømmer, [[Lunds Stift|Lund]] og [[Dalby Stift|Dalby]], hvoraf det sidste dog kun fik kort varighed. Det var Svend Estridsen, der indsatte bisperne i alle disse stifter, og det er indlysende, i hvor høj grad den opblomstrende kirke måtte støtte hans kongemagt. Det var således ikke udelukkende kirkelig interesse, der dikterede Svend Estridsen hans kirkelige reformplaner.
Historie